Diari Oficial de la Generalitat Valenciana


Sumari del DOGV 3782, del 29-06-2000 (2000/5065)

Informació pública de la programació d'actuació integrada del sector 3 del sòl urbanitzable d'ús industrial del Pla General.
----------------------------------------------------------------------------------------------------------------------------

### Dades del document

Número de DOGV
:   3782

Data del DOGV
:   29-06-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5065


Organisme emissor
:   Ajuntament de Paiporta

Tipus de document
:   Anunci

Informació pública de la programació d'actuació integrada del sector 3 del sòl urbanitzable d'ús industrial del Pla General. [2000/A5065]
  
El Ple de l'Ajuntament, en la sessió del dia 29 de maig de 2000, va adoptar l'acord següent:
  
«Primer
  
Programar l'actuació integrada del sector-3 del sòl urbanitzable, d'ús industrial del Pla General, optant per la seua gestió indirecta.
  
Segon
  
Seleccionar l'alternativa tècnica formulada per la mercantil Desarrollos Urbanos Paiporta, SL, i en conseqüència:
  
a) Aprovar definitivament el pla parcial d'aquest sector per disposar d'una cèdula d'urbanització expedida per la Conselleria d'Obres Públiques, Urbanisme i Transports de data 2 de març de 2000.
  
b) Aprovar definitivament el projecte d'urbanització, condicionat a:
  
1. Afegir una separata on es definisca el transport d'aigües pluvial fins al barranc de Xiva d'acord amb la previsió municipal consistent en la disposició d'un col·lector al llarg de l'avinguda de la Pasqualeta i carretera de Benetússer, i proposar, alhora, un model de repartiment de les costes entre totes les actuacions afectades, que són les següents:
  
- Unitat d'execució l'Hort de Barral, sector 3, unitat d'execució 11, unitat d'execució 5, unitat d'execució 16 i unitat d'execució 9.
  
2. Aportar documentació relativa als projectes de subministrament d'energia elèctrica i enllumenat públic firmats per un tècnic competent a l'efecte de legalitzacions d'aquestes instal·lacions davant de la Conselleria d'Indústria.
  
Tercer
  
Seleccionar la proposició juridicoeconòmica presentada per la mercantil Desarrollos Urbanos Paiporta, SL, adjudicant-li la condició d'urbanitzadora, la qual haurà de presentar la garantia corresponent, mitjançant un aval o fiança en metàl·lic, per un import de 14.965.778 pessetes, equivalent al 7% de 750.045.548 pessetes, que és el cost total previst de càrregues d'urbanització. Aquesta garantia haurà de presentar-se en el termini de 15 dies hàbils comptadors des de la notificació de l'adjudicació.
  
Quart
  
La subscripció del conveni urbanístic inclòs en la proposta juridicoeconòmica queda condicionada a les esmenes previstes en el punt segon d'aquest acord, així com a la presentació de la garantia adés indicada.
  
Cinqué
  
Es desestima l'al·legació presentada pel senyor Florentino Torres García per no tenir fonaments tècnics i jurídics.
  
Sisé
  
Facultar l'alcalde president tan àmpliament com pertoque per a firmar tots els documents i per a dictar totes les resolucions que calguen per a l'execució d'aquest acord, així com per a la firma de tots els documents que siguen necessaris.
  
Seté
  
Trametre aquest programa perquè siga inscrit al Registre de Programes de la Generalitat. Queda així notificat aquest acord d'aprovació i als efectes de l'article 56 de la Llei 7/1985, de 2 d'abril, Reguladora de les Bases de Règim Local.»
  
Cosa que es publica als efectes del que disposen els articles 52 i 59 de la Llei Reguladora de l'Activitat Urbanística.